
ŠAKIŲ RAJONO SAVIVALDYBĖS ADMINISTRACIJOS DIREKTORIUS

ĮSAKYMAS
DĖL PROFILAKTINIŲ TYRIMŲ DĖL COVID-19 LIGOS (KORONAVIRUSO INFEKCIJOS) ORGANIZAVIMO ŠAKIŲ RAJONO SAVIVALDYBĖS TERITORIJOJE

2020 m. birželio 5 d. Nr. AT -
Šakiai
	Vadovaudamasis Lietuvos Respublikos vietos savivaldos įstatymo 18 straipsnio 1 dalimi, 29 straipsnio 8 dalies 2 punktu ir vykdydamas Lietuvos Respublikos sveikatos apsaugos ministro –valstybės lygio ekstremalios situacijos valstybės operacijų vadovo 2020 m. gegužės 29 d. sprendimą Nr. V-1336 „Dėl  tikslinių ir profilaktinių tyrimų dėl COVID-19 ligos (koronaviruso infekcijos) organizavimo“, Lietuvos Respublikos sveikatos apsaugos ministro – valstybės lygio ekstremalios situacijos valstybės operacijų vadovo 2020 m. birželio 1 d. sprendimą V-1346 „Dėl didelės ir mažos rizikos savivaldybių nustatymo“:
1. Į p a r e i g o j u:  
1.1. Šakių rajono ASPĮ (nepriklausomai nuo pavaldumo ir nuosavybės formos) vadovus, vadovaujantis Lietuvos Respublikos sveikatos apsaugos ministro – valstybės lygio ekstremaliosios situacijos valstybės operacijų vadovo 2020 m. gegužės 29 d. sprendimu Nr. V-1336 „Dėl tikslinių ir profilaktinių tyrimų dėl Covid-19 ligos (koronaviruso infekcija) organizavimo“ sprendimo 1.2.1. papunkčiu, 3, 4 punktais, 4.4 papunkčiu (sprendimas pridedamas):
1.2.  asmens sveikatos priežiūros įstaigų darbuotojų profilaktinį tyrimą planuoti savaitės laikotarpiui (nuo pirmadienio iki sekmadienio) pagal skelbiamą Šakių rajono savivaldybės epidemiologinį rodiklį;
1.3. vykdyti asmens sveikatos priežiūros įstaigų darbuotojų, turinčių tiesioginį kontaktą su pacientais, ir pacientų profilaktinius tyrimus pagal įstaigoje parengtą ir įstaigos vadovo patvirtintą profilaktinių tyrimų organizavimo tvarką;
1.4. statistinius duomenis apie patikrintų asmens sveikatos priežiūros specialistų skaičių, teigiamų ir neigiamų tyrimų atsakymų skaičių pateikti el. paštu edita.zubrickiene@sakiai.lt kiekvieną penktadienį iki 10 val.
2. [bookmark: bookmark24]P r i p a ž į s t u netekusiu galios Šakių rajono savivaldybės administracijos direktorius 2020 m. birželio 1 d. įsakymą Nr. AT-433 „Dėl ėminių laboratoriniams tyrimams COVID-19 ligai (koronaviruso infekcijai) nustatyti paėmimo Šakių rajono savivaldybės teritorijoje“.
3. N u r o d a u:
3.1. Šakių rajono savivaldybės administracijos vyriausiajai specialistei (savivaldybės gydytojai) su šiuo įsakymu supažindinti ASPĮ;
3.2. Šakių rajono savivaldybės administracijos Bendrųjų reikalų skyriaus vyriausiajai specialistei Rimutei Grušienei šį įsakymą paskelbti savivaldybės interneto svetainėje.
Šis įsakymas per vieną mėnesį nuo sprendimo įteikimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, arba Regionų apygardos administracinio teismo Kauno rūmams adresu: A. Mickevičiaus g. 8A, Kaunas.

